Help asb! vra gesin van ontvoerde sakeman | Netwerk24
Deur Maygene De Wee 10 Julie 2018 14:42
Die familie van Liyaqat Parker (65), die ontvoerde Kaapse sakeman, het Dinsdag die gemeenskap om hulp gevra.
Die familie vra dat enigeen met inligting oor die voorval met konst. Chesron de Vries, die ondersoekbeampte, by 082 493 8472 in verbinding sal tree.
Parker, hoofstigterslid van die Foodprop Group (FPG), is Maandag kort ná 08:00, net nadat hy by sy hoofkantoor in Parow opgedaag het, deur vyf mans in 'n silwer Toyota Hilux-bakkie ontvoer.
Sy familie sê in 'n verklaring wat deur Waleed Parker, hul woordvoerder, uitgereik is dat Parker se gesondheid nie baie goed is nie. Hulle vra dat die mense wat hom ontvoer het, hom asseblief ongedeerd vrylaat voordat sy gesondheid verder verswak.